經數＞ 一八三三

經名＞ 成唯識論演□卷第六末

頁數＞ 九四一

上	欄

生一業因果. 顯餘善惡業報皆是假等流

也. 除斯以５還不可假說. 二解任取

論. 四士用果者. 按瑜伽云. 諸有一類於現

法中. 依止隨一工巧業處起士夫用. 所謂

農作商賈事王書□算數占卜等事. 由

此成辨諸稼穡等財利等果名士用果. 又

依有宗順正理論第十八云. 士用果四. 一

者俱生. 謂於一時更互爲因力所引起. 二

者無間. 謂次後時由前念因而所引發. 如

世第一而能生彼苦法智忍. 三者隔越. 次隔

遠時展轉爲因所引起者. 如農夫等於穀

麥等. 四者不生. 所謂涅槃. 由無間道力所

得故. 若無間道斷諸隨眠所證擇滅. 而名

離繫及士用果. 若不斷惑但重證滅但名

士用. 大乘無文義同於彼. 應亦無失

疏. 餘心心所至一切有漏者. 此意說云. 辨心

心所具五依處. 謂無間滅至士用處. 辨餘

色等除前三依但取後二. 後二通能辨色

心果. 異熟旣是有漏果收. 何得不依作用

士用. 由斯義准可依六處

論. 隨順處言至一切功能者. 疏有三說有

義何以無間不得等流. 答九品相望成無間

緣. 此果不爾. 下論但云二緣得故. 於中非

無能引上品同性之者. 依全處說故不取

也. 若言全無. 以現望現爲等流果. 豈唯他

識. 故許者勝. 若具說者依十處得詳曰.

若以全缺而會文者. 理亦不然. 且隨順處

而亦不全. 所引涅槃非等流故. 餘處准知.

故依疏斷. 以無間緣形對九品非定隨順.

中	欄

故論不取得等流果. 又眞等流種自相生.

生自現行現行熏種. 故等無間無眞等流.

似又不定故不取也

論. 眞見處言至一切功能者. 疏判七處得離

繫果. 今以理准應八處得. 旣待能證方有

所證. 取領受處亦何爽理. 下文不言觀待

因得離繫果者. 據有爲果隱無爲果而不

言也. 疏依下文故云七處. 亦不相違

論. 士用處言至一切功能者. 疏云十一依處

得者. 實根依處亦得此果. 疏中脫略但言十

一非疏本意. 何以明者答疏前正解士

用處中而作法云. 如眼根等生眼識等名

法士用. 所以知也. 若不爾者豈疏前後不

逾數紙卽自?冒. 故定脫略. 旣加根依合

十二處有義十三. 加境界處詳曰. 不

取境界望彼士用之果而勢疏遠. 故後二

師明士用果而皆不許所緣緣得

論. 前七於八至相見種故者. 有義兩釋

前七種識各各能熏彼七轉識自相見種在

本識中. 第八緣彼相見分種爲親所緣. 卽

彼所緣由能熏引. 故說能熏是彼所緣. 雖

現與種二相不同體類同故二云同疏彼

相見種生八見相是親所緣. 能熏七識是

疏所緣. 是彼引故. 如是二釋皆成所緣. 然此

後釋2似義別言實亦違理. 引因與果不同

世故. 又依引種立命根故. 此念熏已後念

卽能生與彼相違故. 設言隔身而能生故

有緣義者. 此亦不然. 如此疏緣何成緣義.

又第六於五七此義非無何不說有. 今准

下	欄

第六於五七識亦有所緣. 第六遍能熏五

七種. 論不說者但略故也. 諸人不說乃說

熏彼第八相見. 前後校行旣許里數詳

曰. 披論觀疏疏實無違. 有義初解乃非順

敎. 論云能熏彼相見種. 能熏自種何得稱

彼. 又帶己相是所緣緣. 八緣於種望七現

行能熏見相云何帶己. 帶謂挾帶帶似之義.

由此親緣似彼疏境. 疏境方名疏所緣緣.

不爾因何得所緣稱. 豈以體類解所緣

耶. 又言前七識熏八見相. 豈能熏識皆引業

耶. 何得以彼引因因果不同爲難. 設避引

因與果同世. 今有此生作業受過. 餘非業

等旣無斯失何意不取又旣疏緣隔生

何失. 論但言前不簡遠近. 若不許者五緣

前相亦應不成. 亦異世故. 故知此師有力

隔世成緣義. 近遠雖殊俱隔故又觀疏

意通於種現. 不障能熏見相種子爲八所

緣. 但以論有熏彼之言故. 約熏於八相

見說. 今旣局斷故爲難據問前現識望

八如何有所緣相答第八新熏五塵境種

五相熏得. 故第八相似五相起. 所以五相是

第八見疏所緣緣. 第七見分緣第八見而熏

彼種. 後生彼見爲自證緣. 八見有似第七

之相. 復七相生故現第七爲八自證疏所緣

緣. 第六准知又疏中云. 六望七等准此

應知. 意明第六熏五七種得爲五七所

緣緣也. 疏3以說訖. 何言無說. 論文不悉

恐行踰邁

疏. 應作四句等者. 第七唯熏見. 前五唯熏

經數＞ 一八三三

經名＞ 成唯識論演□卷第六末

頁數＞ 九四二

上	欄

相. 其第六緣八見相雙熏二種. 若緣餘心

心所無爲二俱不熏

論. 同聚異體等者. 有義問如前卷說同聚

心等由互相應和合似一互爲無間. 如何今

說但有增上. 答由此應知此不盡理. 又解

此文依同時說. 依前後者第六三緣餘識

有二詳曰. 此文定據同時而明. 何惑致

問繫乎翰墨. 前後相望前已說故又問同

聚異體尙說互作等無間緣. 同體四分除相

餘三體旣是一. 一開導時餘亦開導. 何不

許三前後互望爲等無間. 此義應思詳

曰. 論同聚下至淨八來. 皆依時同同聚四

分而明緣義. 不障前後自類三分爲開導

也. 三分旣於一識義分. 義互開導相應無

過. 言論不許恐失論旨

疏. 卽無前過但有後失者. 若許同時見分相

緣總有二失. 一無同一所緣之過. 若言自

見得自緣者. 二者卽有心自緣妨. 如刀自

割. 今有第二自緣之妨故名後失. 非前疏

中列有二過云後失也. 或前疏云見分相

分不相緣故. 今許自證得緣自見. 無見

相望闕同緣失. 然同時相心心所見而不

互緣. 望彼相分同時王所不同緣過. 相分

見後故名後失

疏. 今依可爾至非要爾者. 今依第八緣境. 而

說可有本質. 非一切識皆要有質. 如意

緣空便無質故

疏. 若約疏所緣緣亦非等者. 非但不得成

親所緣. 疏亦不得亦彼親也又疏云. 見

與相分不相似故者. 釋不得爲疏所緣

中	欄

所以. 夫親緣體似疏緣故. 如相分色似質

色也詳曰. 前釋爲勝. 或帶已相後亦理

通

疏. 一云前依因依至不必同者. 前言王所

同一所緣. 據因位說. 果不必同何所以

耶答果位自在不同何失又因緣外必

同所緣. 果亦自內緣相應法. 由此所緣非

必定同. 後釋爲本

疏. 此義雖勝然稍難知者. 問難知理何答

以無同一所緣義故何以無耶答心王

緣彼所變似見. 心所乃以能緣心見而爲

其質. 如何得成同所緣耶問心王所緣

託自心變. 何得不同答而無一時有二

心王. 心王如何有能所託. 能所託二心王旣

無. 故但一心緣似心境. 同時心所變心爲

質. 1質似不同. 云何王所同一所緣. 若以

相似名爲同一. 理雖可爾. 然本論質名同

一. 故據見自緣相似名同名爲義勝. 本質

不同故曰難知

論. 唯除見分非相所緣等者. 如燈及疏具已

明之有義斷取西明第四而自問云. 可

許三分能緣餘三. 如何自緣便同小乘大

衆等義. 解云. 彼說心等親了自性. 若爾一體

分能所緣便成雜亂. 今變影緣故不同彼.

無自緣失. 不爾諸佛應非遍知. 又如何說

同一境耶. 故知如受緣想見分. 想見卽能

變影自緣. 所杖質同. 影像相似. 說名同也.

又云第四緣第二分. 如三四分更互相緣.

見緣後二而有兩解. 一云變相. 見緣後二

下	欄

旣後得智. 故必變相. 二云不變似. 後二分卽

自體故不同緣餘. 雖後得智亦不變相.

今取後解詳曰. 雖有高斷恐爲未可. 未

可理何. 若以相似名同可爾. 而云見等變

影自緣. 明所緣同. 前疏已斷勝而難知. 難

知之理如次前明. 藏否可悉又以第四

緣於第二. 第二復緣後之二種. 俱不變相

者. 二緣三四與彼四三緣三四時而復

何別. [&FFFF]#不變故. 四緣第二責亦同之. 由斯

便有錯亂之過. 故本疏明無雜可寶

論. 業之名屬亦立業眷者. 有義迪云. 疏說五

蘊總名爲業. 今但可取相應之法爲眷屬

也. 有色根境旣唯無記. 雖業俱行不可能

招引滿異熟者詳曰. 律不律儀旣名爲

色. 爲業眷屬助招引滿何理相違. 諸敎皆

言由善惡戒生善惡故. 疏亦不言五根

境等爲眷屬也. 自義不足迪疏有餘

疏. 不同小乘具十隨轉等者. 由十因故得

隨轉名. 名十隨轉. 隨轉體者. 按俱舍論第

六說云. 一切所有心相應法靜慮無漏二種

律儀. 彼法及心之生等相. 如是皆謂心隨轉

法. 如何此法名心隨轉. 略說由時果等善

等故說此法名心隨轉. 且由時者. 謂此與

心同2于四相及3隨一世. 由果等者. 謂此

與心一果異熟及一等流由善等者. 謂此

與心同善不善無記性故. 由此十因名心

隨轉. 今者大乘四相體非不招異熟. 不

同小乘隨轉能得異熟果也

疏. 化地部至現皆有體者. 問大乘現體而亦

經數＞ 一八三三

經名＞ 成唯識論演□卷第六末

頁數＞ 九四三

上	欄

不無何乃簡彼答大乘現但有業習氣

無業現體. 與彼不同. 故須簡也

疏. 前言相中亦通無爲者. 體相相狀俱名相

故. 故攝無爲

疏. 一切五蘊不離此二者. 色蘊是心心所相

分. 亦名1心所. 心所及心故攝五蘊

疏. 愛樂執取緣取也者. 明取通二. 執之與

緣俱名爲取

疏. 餘識別報至一切法盡者. 餘識乃攝報與

非報. 七識心品不唯業感. 故名攝盡

疏. 唯簡異熟以極狹故者. 顯前釋末唯攝別

報. 不取餘識及心所等. 故爲極狹問相

見等四四皆攝得五蘊不耶答皆攝得. 見

唯攝彼非色四蘊. 相攝色全餘蘊少分. 本

末相分通色蘊收. 能緣心等卽餘四蘊. 中二

可知

疏. 卽彼上四取者. 彼卽彼前見相等四能所

取也. 取彼四取故名彼取

疏. 取前第一至下三取亦然者

問前之三對有能所取理卽可然. 本末云

何答本末皆攝能所緣二二取故有. 或本

爲所取. 末爲能取. 末緣於本熏本種故.

據容有說. 取言通於緣執二種故無違故

疏. 故有八解者. 單重二取各有四也

疏. 本末至亦具二義者. 自不能熏. 但是所取

名爲取也. 亦具能生所生二義

疏. 卽名言種至能生本識者. 顯具二理. 卽

本末二名言之種. 而由能熏七識熏得此所

熏種. 而後能生本末現識. 故本末二得有

中	欄

能生所生二義

疏. 此中二取至相見分等者. 問能熏七識非

劣無記. 云何能生本末異熟答相分熏彼

本末之種. 相分與見性必不同. 熏彼何失

論. 雖二取種至性同易感者. 有義問親因緣

種熏時望果. 爲定別世如異熟種. 爲亦許

同一期身世答疏云等流增上性同易感.

此念熏已後卽能生. 非如異熟. 彼難招故.

二云此如業種定世不同. 十因二果不同

世故. 而立命根說依親種2生第八識一

期功能. 若許世同隨熏生果. 一期生種義

卽不成. 所引所生世各有異故. 自種生果

雖無有盡. 隨業可說一期別故. 若爾與

業種子何別. 說有盡相無盡相耶解云業

招生已雖有種子. 後更不能招異果. 其

延壽法聖生淨居. 皆資受果未盡之業. 業

若受果已盡之者. 設得勝緣終不更能受

於果也. 故名有盡. 若名言種爲一業引生

一期果. 後逢緣引復能生果故名無盡. 非

無生果一期功能名無盡也詳曰. 觀有

義意取後釋也. 今先議世後定優劣. 世有

刹那分位生死三時差別. 若所熏種所生現

果與能熏現. 隨前諸世而必不同. 無有一

念有二現故. 諸所熏種望所生果許有同

世. 種自相生亦名果故分位世同. 諸名言種

皆得名爲二取習氣. 善惡等種生善等現

刹那世□業所感識諸名言種. 望生現果世

可不同. 疏據斯義說言同也. 不爾論云性

同易感等徒爲設也. 後義雷同總判世別

下	欄

理爲未可

論. 然諸習氣總有三種者. 無性攝論有三熏

習. 義不具此故不錄也

疏. 若依外者名表義名者. 有義迪云. 五識一

切皆依外故應名表義詳曰. 由因他名

自能熏修. 以自他對立3以外名. 不約根

塵以明內外. 何得謬以五識爲難. 智者應

知

疏. 若依無漏至內名爲緣者. 問前明表義名

4之於外. 今復云何名名爲內答顯其名

因內而發立以內名. 不望自他故無Ｃ

冒

論. 隨二名言至各別因緣者. 問表義聲界. 顯

境名言卽七心界法界一分. 合但九界. 云何

能爲諸法別因答因二名言隨應相見

熏諸法種. 爲諸法因理無爽矣. 疏具斯意

尋之可悉. 故世親攝論云. 名言熏習差別者

謂眼名言熏習. 在異熟識中爲眼生因. 異

熟生眼從彼生時. 用彼爲因還說名眼. 如

是耳等一切名言差別亦爾

論. 隨二我執至自他差別者. 問凡夫有學有

我執者自他有差. 無學等聖二執已亡自他

體等答由有橫計彼此情生起自他執.

執見旣斷物我心亡. 得同體悲自他封息.

依著不著由我我無. 非我我無體成同

別. 故無學聖體得成異

論. 應知我執至增上緣者. 問此三熏習爲定

同別答其義不定. 後二熏習定是名言. 名

言自有非後二者. 卽諸無記而非執者及

經數＞ 一八三三

經名＞ 成唯識論演□卷第六末

頁數＞ 九四四

上	欄

無漏種. 皆非後之二熏習故若以我見

對有支言應爲四句有我熏習而非有

支. 謂無記執所熏之種. 有有支習而非我見.

謂善惡心不起執者. 有二熏習. 謂不善執.

非二熏者. 無覆無記無漏種等有具三

習. 如欲界中分別我見諸相應法

論. 俱等餘文義如前說者. 問上三習氣與十

一識相攝云何答按無性攝論第四本論

中云. 此中若身身者受者識彼所受識彼

能受識世識數識處識言說識. 此由名言

熏習種子. 若自他差別識. 此由我見熏習種

子. 若善趣惡趣死生識. 此由有支熏習種子.

十一識名當知下解. 故此不云

疏. 無明有十九七五六等者. 按彼論具明

十九. 今略數之. 於前際無知. 於後際無

知. 於前後際無知. 於內無知. 於外無知. 諸

行起無知. 於業無知. 於異熟無知. 於業異

熟無知. 於佛無知. 於法無知. 於僧無知.

於苦等四諦無知爲四. 於因無知. 於從因

所生諸行無知. 於六觸處如實通達無知.

於所證中顚倒思惟所有無知. 如是略說

十九無知七無知者. 一世愚. 二事愚. 三移

轉愚. 四最勝愚. 五眞實愚. 六染淨愚. 七增上

慢愚五種愚者. 一義愚. 二見愚. 三放逸愚.

四眞實義愚. 五增上慢愚六無知者. 無知.

無見. 無有現觀. 黑闇. 愚癡. 及無明1闇問

十九與彼七五六等相攝云何答攝彼

七者. 初三攝第一. 次三攝第二. 次三攝第

三. 次三攝第四. 次四攝第五. 次二攝第六.

中	欄

後一攝第七次攝五者. 五中義愚通攝十

九. 見愚攝彼十九前六及因所生. 放逸愚攝

於業異熟及俱無知. 眞實義愚攝於佛等乃

至道諦所有無知. 增上慢愚攝最後無知

次六相攝者. 論中但以六七相攝. 不言十

九. 義准知故. 故論云如是六種無明差別.

隨前所說七無知事次第應知. 於後二無

知事總合爲一起此最後無明黑闇

疏. 大論第十至皆言實有者. 按第十云. 九

實三假. 同此論明五十六云. 當知有生

及老死支是假有. 諸所有支是實有法五

十五中明諸煩惱假實之支. 如前數引. 今

闕不錄

疏. 發福非福不動三無明別等者. 所發福等

而有三種. 能發無明但有二也. 按對法云.

由異熟愚發非福行. 由彼一向是染汚性.

無明合時必不容受信解異熟行相正見

故. 由眞實義愚發福不動行. 眞實義者. 卽

四聖諦於彼愚癡名眞實義愚. 未見諦者. 雖

起善心. 由彼隨眠所隨轉故亦名愚癡.

由彼勢力於三界苦不如實知. 便能發起

後有因性福不動行

疏. 三識支至□隨轉故者. 乍觀所引九十三

等. 似證識支唯取種子不取餘識. 理實但

證賴耶爲支. 簡餘轉識. 非證種子

疏. 於母胎中因識爲緣等者. 過去行支所熏

識種名爲因識. 因識能生於母胎中初結三

識. 結生識者卽是果識. 果識相續而能任持

□羅藍位諸名色等. 乃至命終持令不絶

下	欄

疏. 文云至之所隨逐者. 言此識者中際識

也. 後際名色名曰當來. 由中際識能引後

際名色支故. 故名色種逐彼識也問言

隨逐者明所引也. 卽彼論云. 名色種子復

爲當來六處種子之所隨逐. 乃至受支作

法亦爾. 如何能證是第八識答識若第八

第八能持諸種子故. 後際種子可爲隨逐.

中際之種若非賴耶. 何有種子言相隨逐

前引後耶

疏. 問至無色唯一者. 按彼論云. 眼識云何.

謂於當來依止眼根了別色境識. 所有

福非福不動行所熏發種子識. 及彼種子

所生果識. 如眼識如是乃至意識應知亦

爾

疏. 答至□隨轉故者. 按彼論云. 當知此識

於現法中但是因性. 餘文疏具. 釋亦可知

復有釋云. 若初受生唯是意識. 故就相續

有六識身詳曰. 大乘初生唯第八識 . 今

云意識有違宗過. 今助一釋. 理實結生是

第八識. 據後相續容有六識. 故說有六

識

疏. 大論第2十云胎藏苦者. 按彼論云. 幾能

生苦謂五. 幾苦胎藏謂五. 幾唯是苦謂二

釋曰. 謂無明行愛取有五. 能生當苦名

能生苦. 其識名色六處觸受五是種子. 是

彼當來生老等因名苦胎藏. 生及老死二唯

是苦. 旣云識等名苦胎藏. 明非是現問

旣云苦胎明能生苦. 何不同有能生苦收

答潤未潤別去果遠近得名不同. 生老

經數＞ 一八三三

經名＞ 成唯識論演□卷第六末

頁數＞ 九四五

上	欄

死二正名爲苦. 是彼苦因名苦胎藏. 依主釋

也. 疏本多云胎藏苦者寫傳誤也問設云

胎藏苦持業得名復何爽耶答雖有漏法

體皆是苦. 所引之文意明生等二果名苦.

故無明等名能生苦生老死二唯是苦. 故知

胎藏是苦之因. 依主爲勝

疏. 不爾便違至胎藏苦故者. 顯違第十及

五十六文言總也. 苦胎藏者卽第十文. 文如

前引. 五十六云. 現法中識爲福非福及不

動業之所熏習. 後後種子之所隨逐. 能引

當來餘身識等生老死苦又云. 卽識名色

六處觸受先種子性. 隨所依時曾得衆苦

引因之名. 今已與果名生老死. 復得名苦.

准此等文明識等五唯取種子

疏. 此論下云至通取三性者. 有義迪云. 五蘊

三性爲此支者. 如何得引此論第二復次

說耶. 1別說五支旣唯異熟. 明知總攝不通

三性. 何得爲證通攝三性詳曰. 別總旣

異. 性何必同. 若以別性例總性同. 應以

別體例於總體體令各等. 體旣不齊. 性何

令等又大論第九名色三性. 此第二釋那

知不依彼義而談. 不爾何須分爲二釋.

以此而言疏固無失

疏. 此約一時俱有五種者. 問六處意無云何

俱有答俱時識種對世名意故五種俱. 燈

有一釋與疏稍別

疏. 未名六處者. 無六處用不名六處

疏. 釋緣起名者. 按瑜伽第十云. 由煩惱繫

縛往諸趣中數數生起故名緣起. 此依字

中	欄

釋名復次依託衆緣速謝滅已續和合生

故名緣起. 此依刹那義釋復次衆緣過去

而不捨離依自相續而得生起故名緣起.

如說此有故彼有. 此生故彼生非餘. 此依

義故釋名應知. 復次數數謝滅復相續起故

名緣起. 此依數壞數滅義釋. 復次於過去

世覺緣性已等相續起故名緣起. 如世尊

言. 我已覺悟正起宣說. 卽由此名展轉傳

說故名緣起疏中引略. 初學難分故今具

錄

疏. 此無明不斷等者. 按彼論中. 無明行二

而作法於餘例明也. 無明如疏. 其明行云.

訝行種子不斷故諸行得生. 諸行生故得有

識轉. 餘支准此

疏. 變□有二者. 按五十六云. 此變□義復

有二種. 一手等所觸便變壞義. 二方處差別

種種相義

疏. 第三次第等者. 疏雖具引. 文隱難知. 今

略問釋問行通善惡何總云邪答有

兩釋. 一云據不善說. 二云無明發行皆招

三有. 違於還滅故總稱邪問識唯第八.

云何顚倒有二釋. 一云行有現種. 現

行名行. 種名爲識. 種因現熏云令顚倒. 對

法亦云. 業種爲識問善業種子何名顚倒

答准行名邪二釋可悉二云結生之時

於父母等. 互起嗔相應之心名爲顚倒.

顚倒爲因方結生故詳曰. 卽第八種名爲

顚倒. 有漏善行由違還滅尙得名邪. 有漏

無記生死根本. 名顚倒何失. 故諸論云三

下	欄

界虛妄心心所等. 虛妄卽是顚倒異名. 或因

倒發亦名爲倒. 言結生等卽名色支. 云二

受用卽觸受二. 此識等五據當起位說次

第也. 餘支可悉餘二復次. 具如本論. 恐

煩不錄. 釋有同異. 亦如彼□

疏. 十地經至緣中癡者. 按彼經云. 是中無

明有二種作. 一者緣中癡令衆生惑. 二者與

行作因. 行有二作. 一生未來世果報. 二與

識作因. 識有二作. 一者能令有相續. 二者

與名色作因. 名色有二作. 一互相助成. 二

與六入作因. 六入有二作. 一能緣六塵. 二

與觸作因. 觸有二作. 一能觸所緣. 二與受

作因. 受有二作. 一覺憎愛等. 二與愛作

因. 愛有二作. 一於可染中生貪心. 二與

取作因. 取有二作. 一增長煩惱染縛. 二與

有作因. 有有二作. 一能於餘道中生. 二與

生作因. 生有二作. 一增長五蘊. 二與老

死作因. 老有二作. 一令諸根熟. 二與死作

因. 死有二作. 一壞五陰身. 二以不見知

故而令相續不絶彼論云. 壞五陰作後

生因. 以不見知故能作後生因釋曰. 緣

者所緣. 於彼一切所緣境中而不悟故名

緣中癡. 諸惑因起名令衆生惑. 由有能引

餘道得生名餘道生. 非已生訖名爲生也.

故對法第四云. 令諸有情後有現前. 義意同

矣. 餘文可悉. 對法大同故不引之

疏. 若爾卽色無色無壞苦故者. 此難意云. 色

無色界非非福感. 彼界應無壞苦法也

問無色無壞豈不相符答顯彼俱非非福

經數＞ 一八三三

經名＞ 成唯識論演□卷第六末

頁數＞ 九四六

上	欄

行招. 所以雙擧. 無壞苦言但對於色. 文含

理博. 不相違也

疏. 若亦迷彼豈唯發非福者. 此破外救. 外救

意云. 色有壞苦於理何違. 故此難云. 若有

壞苦豈唯迷彼唯發非福. 若不爾者卽違

瑜伽迷世俗苦發非福義. 復有欲界迷於

壞苦發非福行相例之失. 便違敎理. 若許

爾者復違聖敎上界唯是不動行招. 故不

得約三苦以分爲二諦也

疏. 至老問答皆然者. 無明行支如疏所引.

餘今略引. 按彼論云. 問識亦以名色爲緣.

何故此中但說行耶. 答行爲識雜染緣. 能

引能生後有果故. 非如名色俱爲所依. 所

緣生起. 尙名色亦由大種所造及由觸生.

何但說識. 答識能爲彼親生因故. 彼旣生

已或正生時. 大種及觸唯能與彼爲建立因.

問如經中說六界爲緣得入母胎. 此何唯

識. 答爾有識界決定於母胎中精血大種

腹穴無Ｃ故. 又識勝故. 又依一切生一切有

生時而說. 問六處亦以飮食爲緣. 何故此

中但說名色. 答此說名色是彼生因. 彼旣

生已亦以飮食爲任持因. 問觸以三和爲

緣. 此何但說六處爲緣. 答若有六處定

有餘二而無闕故. 又六處勝攝二種故. 問

若自他所逼迫. 若時變異先業所引皆得生

受. 此何但顯觸爲彼緣. 答觸是近因觸所

引故. 餘緣所生亦從觸生. 必不離觸是故

偏說. 問經中亦說無明爲緣生愛. 順愛境

中	欄

界亦得爲緣. 此何但受. 答以受力故於相

似境心合心離. 由愚癡力但於諸受起盡

等相不如實知. 由此不能暇御其心. 問

由隨眠未斷順彼諸法取皆得生. 何但說

愛. 答由希望生故於追心時能發隨眠. 及

能發彼隨順法故. 問前已說無明爲緣發

起業有. 何故今者說取緣有. 答由取力故

卽令彼業於彼彼生處引識等果. 問生亦

以精血等爲緣. 何唯說有. 答由有有故定

有餘緣. 又有勝故. 問亦由遠行不避不平

等他所逼迫爲緣老死. 此何但說生爲緣

耶. 答雖由諸緣必生爲本. 縱闕諸緣但生

爲緣定有1死死

疏. 通二種者. 按彼論云. 前六愛取有三說

爲因分. 後二爲果分. 所餘支說爲雜分. 所

以者何. 有二種受名爲雜分. 一謂後法以

觸爲緣因受. 二謂現法與愛爲緣果受. 此

二雜說釋曰. 謂受種子以觸爲緣後際現

受果之因故. 故名因受. 現起報受爲緣生

愛是前際果. 故名果受問識等五支皆

通因果. 何偏說受答識等五支唯取種

子. 從受起愛多因現起果受而生. 故於受

中通說因果. 識等四支不要起現方生後

支. 故不爲例

疏. 旣所有業皆非行支者. 卽感後有別報之

業

疏. 現所有業亦非行體者. 感後別業旣非行

支. 明招現別亦非行支

疏. 不爾別報有相例失者. 相例意云. 招現別

下	欄

業得是行支. 感後別業亦應行體. 俱別業

故

疏. 不爾卽有如前理妨者. 如前別報名色相

例

疏. 所以除也者. 但非感總不是正行故論

除之. 非除之故體便非行

疏. 一內異熟受至名爲能生者. 問設據當生.

云何卽名能生攝耶答由當起受而領

於境. 由境起愚造作諸行愚因受起. 受名

能生. 故瑜伽論九十三云. 一者領受內異熟

果. 二者領受境界所生受增上果. 由於內異

熟果中有愚癡故. 不能如實了知當來後

有生苦. 如前造作增長諸行

疏. 及實生果有前後者. 據彼總報名色觸

受而與其識實無前後. 或有前後. 總報新

種諸識熏別. 未必同時. 第六熏者2亦容前

後. 由此而言有俱前後. 若別報識名色觸

受及五根等非無前後

論. 復由此說生引同時者. 問生引各二. 爲

四同時. 爲不爾耶答有兩釋. 如燈具說

然疏說云. 其潤緣合至總名爲有. 觀其文

勢. 明能生引二同時也. 被潤業種體卽是

前能引因故. 由被潤已名爲能生. 據體無

異名爲同時若爾云何論言復由. 復由

之言明據現起答果將起時名爲現起.

或初潤時雖果未起. 後正生果亦有有支

據此有支名生引同. 若不爾者. 論何須

說潤未潤言. 又疏會經或望所生果遠近

故. 明知疏意約能生引名爲同也或復

經數＞ 一八三三

經名＞ 成唯識論演□卷第六末

頁數＞ 九四七

上	欄

疏意顯所引生二同時也. 言潤緣等意明

由潤果方得生. 顯潤未潤不俱起也. 同

義燈斷. 由論會經據當現說. 若能引生便

非現也詳曰. 前義爲本. 故彼經云. 此能

攝聚分及此能轉出分一時而生次第宣說

釋曰. 彼經自云能攝聚分. 謂無明等. 能轉

出分. 謂愛取等. 故順經文前義爲勝問

疏之上下取彼經意何乃不同答敎文雖

一理有多途. 故疏前後而釋有異. 法歸分

別有此云云

論. 有處唯說業種名有者. 按瑜伽論第十

云. 復次建立有支有二種. 一就勝分建立.

謂取1取攝受業. 二全分建立. 謂業及識等

種釋曰. 取所熏發名取攝受. 卽是被潤

業種名有

論. 謂中有至皆生支攝者. 按緣起經. 生有

五種. 一下種生. 二次第增長生. 三次第出胎

生. 四次第增長生. 五增長生已能得受用世

俗生釋曰第二第四據胎內外增長分

二死有六種. 如疏具引第三死者彼

經釋云. 自相死者. 識於身中移出分別及色

根滅沒釋曰餘之五死對彼第三行相可

悉. 故不繁云

疏. 五十六至於此無違等者. 按彼論云. 復

由五相建立緣起差別. 何等爲五. 一衆苦

引因依處. 二衆苦生因依處. 三衆苦引因. 四

衆苦生因. 五衆苦生起釋曰. 現身六處是

前際果. 由迷此果起無明行乃至於受. 無

明等七能引所引俱名引因. 現在六處是無

中	欄

明等所緣起處名引依處. 由貪現受起

愛取有. 故說現受爲生因依. 若引因體卽

前能依無明七是. 生因亦前愛取有三. 未

來生老名苦生起

疏. 由惑生惑業者. 2者按俱舍論第九釋云.

從惑生惑. 謂愛生取從惑生業. 謂取生

有無明生行從業生事. 謂行生識及有

生生從事生事. 謂從識支生於名色.

乃至從觸生於受支. 及從生支生於老死

從事生惑. 謂受生愛. 由立有支其理唯

此. 已顯老死爲事惑因. 及顯無明爲事

惑果. 無明老死事惑性故. 豈假更立餘緣

起支

論. 由斯論說至上二界有者. 按瑜伽云. 在

無色界諸有情類. 識依於名及色種子. 名及

色種依識而轉. 由彼識中有色種故. 色雖

間斷後當更生詳曰. 准其文意. 唯依報

種不取定種. 於文理順問異界名色云何

相依答如下無明發上地行. 此亦同彼

論. 於現我境亦有愛故者. 釋如燈疏. 有義

生異界地旣用當生處愛潤生. 欲界異趣

亦緣當生處愛潤也. 業變苦具爲樂令愛.

令愛樂具現在我前名我現境. 非現我身

名我現境詳曰. 但愛得起卽能潤生. 所

緣之境何局當處. 如水漑田不簡此彼. 又

愛緣受. 受通現受. 境何不許現境爲緣. 故

疏所明無有過也

論. 何緣發業至別立愛取者. 准下答文問合

有四. 文約義繁故今展之. 一問全界煩惱

下	欄

皆能發業. 此何唯一. 二問潤通諸惑. 何但

說愛. 三問潤惑非一分愛取支. 發惑亦多

支應不一. 四問取攝衆惑. 云何但說愛增

名取. 以下答文如次答也. 思可知之

疏. 說四愛爲集諦者. 按瑜伽論五十五云.

愛云何謂於自體親○藏護. 後有愛云何.

謂心當來自體差別. 喜貪俱行愛云何. 謂於

現前3惑於已得可愛色聲香味觸法而

起貪著. 彼彼希樂愛云何. 謂於所餘可愛色

等起希望愛

論. 如下無明發上地行者. 有義兩釋. 一同疏

明. 第二解云. 欲界無明通發三界行. 發業無

明見所斷故. 得上定者不伏下故. 然證上

定應言根本. 近分未能伏下盡故何名

行支. 根本初生染未起故. 故說上定下無明

發. 故疏非理詳曰. 且如起空處未至定

時. 第四禪癡發彼行不. 若不發者何所以

耶. 若許發者何須欲界無明發爲. 二界無

明不可俱起. 若前後發便乃重發違論所

說. 故今不取. 又未至定許能招報何非行

支. 行支豈要伏惑盡耶. 餘如燈辨今助

一釋. 未至根本皆容下地無明所發. 二種

皆是不動業收. 俱得名行. 如次而招別總

報果. 疏據初者但云近分

論. 彼愛亦緣當生地者. 此文來意如疏已明.

有義迪論云. 然此問護法煩文. 彼受旣非

受支. 何事須此問詳曰. 按瑜伽論. 十二

有支分因果雜如前具明. 受支名雜. 以觸

爲因名爲因受. 與愛爲緣名爲果受. 前際

經數＞ 一八三三

經名＞ 成唯識論演□卷第六末

頁數＞ 九四八

上	欄

果故. 由受二別故此文起. 豈容無義徒致

煩文. 以凡凌聖竊爲未可

疏. 十地論至但云三際者. 按彼論牒經云.

無明緣行者. 是見過去世事. 識名色六入

觸受是見現在世事. 愛取有生老死是見

未來世事. 於是見有三世轉詳曰. 今觀

彼文. 三世之名同於小宗. 未來五支與小

乘別

疏. 非轉愛爲增上貪故者. 以上品貪而爲

取支故云愛增. 非轉愛支以成上品爲

取支故名爲愛增. 由斯取等名爲獨相

論. 無明愛取唯通不善者. 有義迪疏云. 說

欲無明唯不善者此不應理. 助發亦通修

所斷故詳曰. 疏自問答有助正別. 正唯不

善. 助可無記. 已作兩釋而不定判取正

非助. 何過見非

疏. 亦不可唯言聖不造業故者. 此牒伏救. 伏

救意云. 經中但云聖不造業. 何得以此證

內法人亦造業耶. 故牒總非引對法證

論. 由此應知至不迷心故者. 若准有宗有

兩師說. 故婆沙論五十三云. 問聖爲造欲界

引同分業不. 有說不造. 欲界多過多災

橫故但造滿業. 有說亦造. 前說爲正故

順正理六十四云. 非諸聖者更能新作牽引

後業. 以背生死向涅槃故. 故經說聖唯受

古業

論. 雜修靜慮等者. 若准有宗. 雜修靜慮新

造引業. 招淨居果名爲雜修. 不據熏故.

故俱舍論二十四云. 應知此中無漏勢力熏

中	欄

修有漏令感淨居釋曰. 初後無漏. 中間

有漏. 名爲成就. 由前後心修中有漏令

招彼果. 旣云令感明造引業. 不爾如何感

義得成. 又婆沙論云. 異熟因雜修靜慮引

五淨居衆同分. 旣異熟因能引同分. 明定造

業

疏. 若言發別報業者. 便非行支者初句牒救.

後句正破. 彼救意云. 大論云發三惡趣業

是分別者. 據發別報難意可悉

疏. 又此中二說者. 解此三斷兩師是也

疏. 彼人至餘見斷者. 顯異熟愚修斷所以. 所

以者何. 瑜伽旣云迷俗眞諦發非福等. 對

法復以俗眞二苦攝於八苦. 七苦旣事. 異

熟愚迷發非福行. 故異熟愚唯修所斷. 以

迷事故. 又對法第七云. 由眞實義愚發福

不動. 眞實義者卽四聖諦. 於彼愚癡名眞實

義愚. 故知瑜伽世勝二愚迷事理別. 故修

見斷二有不同問准對法等迷異熟愚

旣是迷事. 斯愚修斷理契通途. 疏何見責

答按對法論. 釋異熟愚云. 由彼一向是染

汚性. 無明合時必不容受信解異熟行相

正見. 准此論文豈唯迷事俱生惑耶. 由斯

疏斥不違敎理

疏. 第六七是壞者. 按對法論第六說云. 三

苦八苦展轉相攝. 所謂生苦乃至怨憎會苦

能顯苦苦. 順苦受法苦自相義故. 愛別離

苦心不得苦能顯壞苦. 已得未得順樂受

法壞自相義故. 略攝一切五取蘊苦能顯行

苦. 不解脫二無常所隨不安穩義故釋

下	欄

曰. 二無常者. 一生位苦. 謂苦苦. 二滅位苦.

謂壞苦. 生滅二位皆無常攝. 名二無常

論. 九種命終心等者. 按對法第五云. 相續

力者. 有九種命終心. 與自體愛相應. 於三

界中各令欲色無色界生相續. 謂從欲界

沒還生欲界者. 卽以欲界自體愛相應命終

心結生相續. 若生色無色界者. 卽以色無

色界自體愛相應命終心結生相續. 如是從

色無色界沒. 若卽生彼. 若生餘處. 有六種

心如其所應盡當知. 又此自體愛唯是俱

生. 不了所緣境. 有覆無記性攝

疏. 有說及無相沒者. 卽前第七無想天沒無

心師義

疏. 此非因等起者. 此六識等但由煩惱間生

名雜. 非以煩惱爲因等起方得雜名. 又諸

無記法等者擧例證成. 無記與惑相間名

雜. 非據因起. 識等名雜類亦應然

疏. 旣爾至亦自然無者. 旣由前理諸生上

聖下地善等. 雖未斷彼雜煩惱法. 然彼善

等亦名得斷. 自然無者. 顯不由雜煩惱無

故而得斷也

疏. 如見道至亦名爲斷者. 擧見道惑自性强

故. 不由緣縛而稱爲斷. 例彼善等緣縛强

無卽名爲斷. 雖見緣縛與善等雜煩惱有

別. 以俱非强取以爲喩亦無其失. 有義其

緣縛斷及雜縛斷. □依六識非第七識. 故

離欲者離此地者. 諸不染法卽名得斷. 如

不斷下得不還果不障果故. 此亦應然.

但約六識諸惑勝故. 能發潤故. 自地斷者卽

經數＞ 一八三三

經名＞ 成唯識論演□卷第六末

頁數＞ 九四九

上	欄

名爲斷. 若如疏說唯約緣者亦未善通. 下

地第七若緣若縛俱未離故詳曰. 唯約能

緣何非善通. 雖下第七能緣縛在能所緣

狹. 然欲善等從寬而說云斷何失. 若以緣

雜唯依六識. 緣雜二種攝法不盡. 第七煩

惱非二攝故. 若言緣雜攝彼七識善等. 而

言離緣雜者. 唯據六識. 若爾何妨緣雜之

言1目七識惑. 欲善等斷據彼能緣寬者無

說. 由斯疏旨理固無違

疏. 旣爾如何由之名有漏等者. 此難意云. 斷

旣不由雜煩惱無. 得成有漏應不由彼

詳曰. 今爲二釋. 一旣有斯妨. 卽約六識解

雜煩惱. 當地六識煩惱雜無. 當地善等名得

離應. 二成漏由漏俱. 善等由七漏. 斷縛據

强緣. 雜在善等斷若爾何故云善等斷由

斷緣彼雜彼煩惱答善斷有二. 一小分

斷. 二全分斷. 言離欲等欲善名斷. 據小分

斷. 言由斷雜名爲斷者. 依全分斷. 無學滿

位緣雜二惑皆悉無故

疏. 是見體者是縛非見者非者. 惠與五見爲

體應斷. 非五見體非自性斷

疏. 由此十等者. 遍行別境合而言也

疏. 無想定至因亡果喪者. 問唯依外道方

起此定. 入見便捨外道依身定永不起

何故不名果喪因亡答疏示方隅擧三

惡起別報善業果喪因亡. 顯定亦爾. 然恐

有執定唯果喪因亡一義故. 更擧之因亡

果喪顯通二義. 不爾何故在此果喪因亡

下辨

中	欄

疏. 雖有七生至不定者. 此問意云. 得預流

已欲極七生更不生上無欲第八. 此卽全

離上界有支. 云何得言無全斷者其答

意云. 亦有預流而得不還得生上界. 由此

不得云全斷也

論. 十二全分行苦所攝等者. 此同瑜伽六十

六說. 按彼論云. 謂後有業煩惱所生諸行.

於彼彼自體中能隨順. 生一切煩惱及與衆

苦. 所有安立一切遍行粗重所攝. 亦名粗

重是行苦性. 依此行苦略五取蘊. 皆名爲

苦. 又此行苦遍三受中. 然於捨受此粗重

性分明顯現. 是故但說不苦樂受由行苦

故. 譬如熱癰. 以冷觸2對卽生樂想. 熱陸

墮上便生苦想. 若二俱離爾時唯有癰自性

苦分明顯現. 又行苦性中樂如冷對. 苦如

陸墮. 捨如離二癰自性苦

疏. 集是有報義者. 大論五十五云. 問苦諦義

云何. 答煩惱所生行義. 問集諦義云何. 答

能生苦諦

疏. 大論第十至文同此者. 疏所引文乍讀難

解今具引之. 問幾支苦諦攝及現法爲苦.

第二. 謂生及老死. 問幾支苦諦攝當來爲苦.

答識支乃至受種子性. 問幾支集諦攝. 答所

餘支

論. 無明望行至有餘二緣者. 有義問云. 無明

望行旣非同類. 如何得有等無間緣. 答一

云理實但與行俱無明爲無間緣. 然行俱者

業眷屬故亦名爲業. 故說與行爲無間緣.

二云同聚異體展轉得作無間緣故. 若如

下	欄

前解福不動行非無明俱. 如何成緣. 故後

說勝. 問如非福行亦無明俱. 如何望行爲

等無間. 答總依諸行說有此緣. 今此不言

望三種行皆成無間. 望福不動成無間

故. 非福應思詳曰. 觀後問意其非福行

旣無明俱. 卽是無明無明爲緣. 答意可悉

今助一解. 前聚心品望後聚品總爲無間.

無明望行爲無間緣. 不約別對後無明說.

由斯但說無明望行爲無間緣故無有失

論. 此中且依至如理應思者. 若其不實假緣

起者如對法說. 按彼第四云. 如無明望行

前生習氣故得爲因緣. 由彼熏習相續所

生諸業能造後有故. 當於爾時現行無明

能引發故爲等無間緣. 由彼引發差別諸行

流轉相續生故. 思惟彼故爲所緣緣. 以此

計最勝等. 不如理思惟. 緣愚癡位爲境

界故. 彼俱有故爲增上緣. 由彼增上力合

相應思顚倒緣境而造作故. 如是一切隨其

所應盡當知

論. 由悲願力至故名變易者. 問按攝大乘

云. 菩薩留惑證一切智. 今云悲願能招於

生得至佛果豈不相違. 又生但由悲願而

致何用煩惱. 不退菩薩而不斷耶答七地

以前用受分段. 八地已去不障道故所以不

斷若爾應非是染汚法. 染汚法者何不

斷耶答如末那惑雖最後除亦得名染

此亦無失. 又能助所知3合變易續故不

斷之若爾二乘無學□心應無變易. 煩

惱無故答有惑習氣能爲助緣亦受變

經數＞ 一八三三

經名＞ 成唯識論演□卷第七本

頁數＞ 九五○

上	欄

易. 且依初釋

疏. 第八十至亦得受變易者. 按彼論云. 復

次□向菩提聲聞. 或於學位卽能棄捨心

聲聞願. 或無學位方能棄捨. 由彼根性有

差別故. 所待衆緣有差別故

疏. 捨□身者. 分段生身名爲□身身有□

故. 大般若三百二十六四百四十八云. 善現

不退菩薩身心淸淨. 非如常人身中□爲八

萬戶□之所侵食. 所以者何. 是諸菩薩善根

增上出過世間. 所受身形內外淸淨. 故無□

類侵食其身. 如如善根漸漸增益. 如是如

是身心轉淨. 由此因緣是諸菩薩身心堅固

猶若金剛. 不爲違緣之所侵惱

疏. 十卷楞伽等者. 疏雖粗釋初學猶迷. 今

依古德逐難略解. 理惠之心證法相應有

寂滅意. 名三昧樂. 顯生身因. 由入三昧能

現身故. 復由三昧安住心海見自心境. 忘

心轉識波浪識相而不生起. 或見自境顯

由忘識不生方知. 第二身文疏引下盡. 而經

次云. 妙華莊嚴迅疾如意. 猶如幻夢水中月

鏡中像. 非四大生似四大相具足身分. 一

切修行得如意自在. 隨入諸佛國土大衆

釋曰. 以無性惠悟此理故. 得如幻定能

覺諸法悉如幻等. 菩薩所起意生之身. 相

好端妙如華莊嚴. 有爲緣生故如像等. 言

如實覺知諸法相. 亦起身因第三身云

種類生等者釋曰. 應物現形形非一故名

爲種類. 隨感齊發名曰俱生. 起不加功稱

無作行. 無作行等爲起身因. 身名種類俱

中	欄

生等也

疏. 卽非擇者復更生義者. 身若及業已得非

擇更無重起. 由此但資感身之業令身

不斷. 准此疏文更字之下脫一無字或

不脫也. 且未延前令得百年. 百年外命得

非擇滅. 由後延故百年外命而得相續. 故

云非擇復更生也. 非擇許生如後疏辨. 且

依後釋

疏. 不同小乘熏禪等法者. 此唯無漏. 彼漏無

漏. 故有別也. 或小熏禪而更造業. 今但資

業故云不同

疏. 今雖無文至理不違者. 望能得人得彼四

定. 自所得中最殊勝者卽名邊際. 若望他

自下不知上. 下人云何名得邊際. 邊際不

得何得變易. 由斯不可望自他言

論. 旣未圓證至猛利悲願者. 問執彼菩提

可是法執. 執於有情何非我執答若執

有情一常主宰可我非法. 但執有體不

捨自性故但法收

論. 又所知障爲有漏依者. 問前言有漏由與

漏俱. 云何復云由所知障答若成有漏

必由漏俱. 與漏爲依必藉斯障. 成漏成依

二義旣別. 前後無違

論. 若所留身有漏定願等者. 正解如疏有

義二乘故意以無漏定資何不得. 然無大

悲大願力故無漏力弱. 故所資身但名分

段. 不爾熏禪定唯有漏詳曰. 論旣明言豈

以人情抑而不從. 又彼熏禪與留身事而

義不同. 謂熏禪者資異地因生異地果難

下	欄

故. 可容無漏定熏. 延壽但延此報前因. 何

得相例. 復所延果而非永固. 與變易生而

不齊等. 故可依論

成唯識論演□卷第1八(終)

成唯識論演□卷第七2(本)

沙門智周撰

論. 此所妄執至自性差別者. 問法中自性差

別可知. 我二云何答但總爲我名爲自

性. 遍常等差名爲差別. 卽離蘊等皆悉准知.

亦卽因明我爲自性差別等也

論. 皆似所取能取現故者. 問何以得知似能.

所取皆名爲執答無性攝論第四云. 依

他起者. 謂依業煩惱所取能取遍計隨念

而得起故又云如前所說身等諸識所取

能取虛妄分別安立爲性又云譬如鹿愛

自相續力安立似水. 所取能取邪遍計性當

知名爲依他起性. 以此故知. 有二取者皆

名爲執問所執二相爲俱不俱答有義

此文是總. 理實隨心執能取時有能取相.

所取亦爾. 非一切時執二取故

論. 說阿賴耶至爲所緣故者. 問此欲證何

答有義二釋. 一證能熏有漏七識皆有其

執. 二通證八. 說能生因皆有執故問此

師第六許有二執. 二執俱不答有義二釋.

一云同護法. 二云不俱. 如第七我無法執

故